hu hu hu hu hu hu hu hu hu hu hu hu hu hu hu hu hu en tr hu hu hu hu en en pl en hu hu en hu hu en hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en hu hu hu hu hu hu hu hu hu hu hu hu hu hu hu hu hu hu hu hu hu hu en hu en hu fr de en de ar de en ru en hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar arz eo hy ru en fy hu hu hu hu hu hu hu hu hu hu
Horváth János (politikus) – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. május 28.
Ugrás a navigációhoz Ugrás a kereséshez
Ez a szócikk a közgazdászól, politikusról szól. Hasonló címmel lásd még: Horváth János (egyértelműsítő lap).
Horváth János az Európa Pont rendezvényén (2012)
1998. június 18. – 2014. május 5.
A Magyar Köztársaság nemzetgyűlési képviselője
1945. november 29. – 1947. augusztus 29.
2019. november 25. (98 évesen)
Budapesti Műszaki és Gazdaságtudományi Egyetem (–1946)
Magyar Érdemrend nagykeresztje (2011)
A Wikimédia Commons tartalmaz Horváth János témájú médiaállományokat.
Horváth János (Cece, 1921. november 7. – Budapest, 2019. november 25.[1]) magyar közgazdász, politikus. 1945 és 1947 között nemzetgyűlési, majd 1998 és 2014 között országgyűlési képviselő. 1947-ben koholt vádak alapján elítélték, 1951-ben szabadult. Az 1956-os forradalom leverése után Amerikába távozott, az Indianapolis, Indianában lévő Butler Egyetem professzora volt. 1997-ben tért haza. 2003 és 2014 között a legidősebb képviselő és ebből adódóan az Országgyűlés korelnöke is volt.
Édesapja halála után Budapestre került, ahol a Pannónia utcai polgári iskolába járt.[2] 1933-ban cserkész lett.[3] Középiskolába a Gróf Széchenyi István Felsőkereskedelmi Fiúiskolába került, ahol Szerb Antal is tanította.[2] Itt bekapcsolódott a református ifjúsági mozgalmakba, és az egyik Soli Deo Gloria kollégium elnökévé választották.[3] Társaival képezték magukat, járták a vidéket, hatással voltak rájuk a népi írók és különösen Szabó Dezső.[2]
1940-ben érettségizett a Gróf Széchenyi István Felsőkereskedelmi Iskolában, Budapesten. Ekkor felvételt nyert a József Nádor Műszaki és Gazdaságtudományi Egyetem Közgazdasági Karára, ahol 1946-ban diplomázott. Tanulmányait munka mellett végezte el, a Nostra Általános Közraktár Vállalatnál volt könyvelő, majd főkönyvelő. 1945 és 1947 között a könyvelési részleg vezetője volt.
1944-ben részt vett a Magyar Nemzeti Függetlenségi Mozgalomban, emiatt a Gestapo letartóztatta. Halálraítélték, de a börtönből sikerült megszöknie. 1945-ben a budapesti törvényhatósági bizottság tagjává választották. Ugyanebben az évben az FKGP színeiben (amelynek 1942 óta tagja volt), megválasztották nemzetgyűlési képviselőnek. Parlamenti működése alatt a miniszterelnök munkatársa, a Magyar Parasztszövetség gazdaságpolitikai igazgatója és az agrárszövetkezeti központ igazgatója is volt. Ugyanebben az időszakban a párt XIII. kerületi elnöke is. 1947. január 16-án a Magyar Közösség-ügyben koholt vádak alapján letartóztatták, majd ugyanebben az évben négyévi kényszermunkára ítélték. Parlamenti és törvényhatósági mandátumaitól megfosztották. 1951-ben szabadult. 1954-ig a Siemens Röntgengyárban, majd 1956-ig a Beloiannisz Híradástechnikai Gyárban munkás, illetve műszerész volt.
Az 1956-os forradalom kitörésekor az Országos Gazdasági Újjáépítési Tanács ügyvezető elnöke lett. Emellett újra az FKGP XIII. kerületi szervezetének elnökévé választották. A forradalom leverése után emigrálni kényszerült. Előbb Strasbourgban a Magyar Forradalmi Tanács egyik szervezője, majd New Yorkban a Kossuth Alapítvány egyik létrehozója lett.
1958 és 1966 között hallgatott közgazdaságtant a Columbia Egyetemen, ahol meg is szerezte közgazdaság-tudományi doktorátusát. Amerikai tanulmányainak befejezése után az egyetem oktatója, majd 1968-tól a Butler Egyetem közgazdászprofesszora lett.[4] Kutatási területe az infláció, a munkanélküliség, az agrárszféra és a növekedés témakörét ölelték fel.
A rendszerváltás után többször hazalátogatott, 1997-ben költözött végleg Magyarországra. A Corvinus Egyetem vendégprofesszora volt. 1992-ben a Republikánus Párt jelöltje volt Indiana 10. számú választókerületében. 1998-ban, Orbán Viktor kérésére elvállalta a Fidesz gazdaságpolitikai bizottságának vezetését. A pártba is belépett. Az 1998-as országgyűlési választásokon a Fidesz országos listájáról bejutva 51 év után újra parlamenti mandátumot szerzett, ahogy 2002-ben és 2006-ban is. Varga László 2003-ban bekövetkezett halála után az Országgyűlés legidősebb tagja, s mint ilyen, korelnöke lett. 2010-ben a párt Fejér megyei területi listájáról jutott a parlamentbe, ahol 2006-tól volt a külügyi és határon túli magyarok bizottságának tagja. A 2014-es országgyűlési választáson már nem indult.
2011-ben megkapta a Magyar Köztársasági Érdemrend nagykeresztjét. Két és fél héttel a 98. születésnapja után hunyt el Budapesten, 2019. november 25-én, hétfő hajnalban.
Cecén helyezték örök nyugalomra református rítus szerint, 2019. december 19-én. A temetésen megjelent többek között Áder János köztársasági elnök, Kövér László, az Országgyűlés elnöke és Kocsis Máté.[5]
Nős, második házasságában élt. Felesége nyugdíjas számítástechnikus. Első házasságából egy lánygyermeke született. Három unokája van.
A Magyar Köztársasági Érdemrend tisztikeresztje (2006)
Fejér megye díszpolgára (2009)[6]
A Magyar Köztársasági Érdemrend nagykeresztje (2011)
Radnóti Miklós antirasszista díj (2013)
Pécs város Szabadság-díja (2018)[8]
Theory of Institutional Inflation
Chinese technology transfer to the Third World. A grants economy analysis; Praeger, New York–Washington–London, 1976 (Praeger special studies in international economics and development)
A demokrácia fellegvárának építői. Csicsery-Rónay István, Horváth János, Török Bálint írásaiból; Századvég, Bp., 2002
Tiltott történelmünk, 1945-1947; szerk. Horváth János; Századvég, Bp., 2006
The legacy of the 1956 Hungarian revolution. With significant documents. Five participants forty years later; többekkel; szerk. Nagy Károly, Peter Pastor, ill. Szalay Lajos; Magyar Öregdiák Szövetség Bessenyei György Kör, New Brunswick, 2010
Nagy idők tanúja. Emlékkönyv Horváth János kilencvenedik születésnapjára; szerk., dokumentumvál., bibliográfia Farkas Judit Antónia; Polgári Magyarországért Alapítvány–Fidesz Magyar Polgári Szövetség Országgyűlési Képviselőcsoport, Bp., 2011
Élő történelem. Horváth Jánossal, a parlamenti képviselők doyenével beszélget Spangel Péter; Kairosz, Bp., 2012 (Magyarnak lenni)
Az élet sava-borsa. Horváth János életregénye; riporter Zsiros Mária, Menyhárt Ferenc; L'Harmattan, Bp., 2018
Két pogány közt, törhetetlenül. Horváth János és az ország háza; riporter Csúri Ákos; Cvikker Média, Bp., 2018
↑ www.napi.hu: Meghalt Horváth János volt fideszes képviselő. Napi.hu. (Hozzáférés: 2019. november 25.)
↑ a b c Szilvay Gergely, Rajcsányi Gellért: Horváth János a múltról és a jövőről: Csak tudásra és jóakaratra van szükség (magyar nyelven). Mandiner, 2014. január 28. (Hozzáférés: 2019. november 28.)
↑ a b Elhunyt Fejér megye díszpolgára, Horváth János (magyar nyelven). FEOL, 2019. november 26. (Hozzáférés: 2019. november 28.)
↑ Embassy of Hungary Washington, D.C. – UPCOMING EVENT: Hungary's Journey to Democracy - November 7 at 6:00 PM (angol nyelven). Ministry of Foreign Affairs and Trade, Government of Hungary, 2013. november 4. [2017. január 26-i dátummal az eredetiből archiválva]. (Hozzáférés: 2017. január 26.)
↑ Áder: Horváth János formálni akart, a világot és benne önmagát. hirtv.hu, 2019. december 19. (Hozzáférés: 2019. december 19.)
↑ Elhunyt Fejér megye díszpolgára, Horváth János feol.hu
↑ Meghalt Horváth János origo.hu
↑ Halálra ítélték, meghurcolták – nem tört meg a kilencvenhét éves hős pecsma.hu
Életrajza az 1945-1947-es országgyűlés almanachjában
Horváth János országgyűlési adatlapja
ISNI: 0000 0000 7831 6428
Politikaportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Horváth_János_(politikus)&oldid=24814749”
Magyar egyetemi, főiskolai oktatók
Az 1956-os forradalom leverése miatt emigrált személyek
Magyar emigránsok az Amerikai Egyesült Államokban
Az FKGP korábbi tagjai
Radnóti Miklós antirasszista díjasok
Magyarországi koncepciós perek elítéltjei
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. március 31., 19:27
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.